Vitiniai

Vitiniai – kaimas šiauriniame vakariniame Klaipėdos rajono savivaldybės pakraštyje, 1 km į rytus nuo Kretingalės, prie Bonės ir Danės santakos. Iki kaimo ateina kelias Kretingalė–Vitiniai. Yra Vitinių evangelikų liuteronų kapinės.


 Etimologija 

Pavadinimas kilo iš asmenvardžio Vitinis daugiskaitos. Rašytiniuose 1511‒1520 m. šaltiniuose rašomas .


 Istorija 

Pirmąkart paminėtas 1540 m. Jį sudarė Jhann Wyttolt (Johano Vytauto) ūkis. 1736 m. minimos 4 šeimos. 1785 m. karališkasis kaimas buvo su 4 sodybomis (pateko į Įsruties apskrities Klemiškės valsčių). XX a. I pusėje prie kelio į Valėnus stovėjo Johano Kopūsto (Johann Kapust) vėjo malūnas. 1912 m. kaimas ribojosi su Šudabarzdžiais (Schudebarsde), Didžiaisiais Kuršiais (Gross Kurschen), Bajoriškąją Kretinga (Adlig Deutsch Crottingen), Kretingale (Deutsch Crottingen) ir Gausų (Gaussen) dvaru. 1922 m. stambiausias ūkininkas buvo Martynas Labrencas (Martin Labrenz), valdęs 103 ha ūkį.

Tikintieji priklausė Kretingalės evangelikų liuteronų parapijai. Dauguma gyventojų buvo lietuvninkai: Annuszies (Anužys), Apeikis, Augstennis (Aukstenis), Bluszis (Blužys), Blyzia (Blyžė), Brusdeilins (Bruzdeilynas), Brusze (Bružė), Bruszis, Bruzzis (Bružys), Daugalies (Daugalys), Dauguls (Daugulis), Gelßinnis (Gelžinis), Jaguttis (Jagutis), Kalwis (Kalvys), Kapust (Kopūstas), Kruckis, Krukkis (Krukis), Kurmis, Lepe (Liepienė), Lukaszus (Lukašius), Lukoschus (Lukošius), Pareigis, Szweistris (Šveistrys), Truschis (Triušys), Tydeze (Tidezienė). Vokiečių kilmės buvo Matzeit (Matceitas), Waldmann (Valdmanas).

 Gyventojai 

 Šaltiniai 

 Wittinnen, Genwiki

Kategorija:Klaipėdos rajono savivaldybės gyvenvietės